sagorsarker/bangla-wikipedia huggingface dataset:
চাঙ্কোনাবে

চাঙ্কোনাবে আসলে জাপানী ধেনো মদ বা "মিরিন" সহ "দাশি" অথবা মুরগির ঝোলের মিশ্রণ। কোনও একটি নির্দিষ্ট রন্ধনপ্রনালী অনুসারন করে চাঙ্কোনাবে তৈরি করা হয় না। রান্নার জন্য হাতের কাছে যে উপাদান তাতক্ষনিকভাবে সহজলভ্য থাকে তা দিয়েই এটি প্রস্তুত করা হয়। এটি আসলে প্রচুর পরিমাণ প্রোটিনের উৎস হিসাবে তৈরি হয়। এইকারনে এতে প্রচুর প্রোটিন জাতীয় উপাদান থাকে, যেমন মুরগি (চামড়া ছাড়ানো), মাছ (ভাজা মাছ এবং মাছ দিয়ে তৈরি করা "মাছের বল" বা "ফিস বল"), টোফু(সয়াবিনের দুধ দিয়ে তৈরি পনিরজাতীয় খাবার) বা কখনও কখনও গরুর মাংস যোগ করা হয়। শাকসবজির মধ্যে লম্বা সাদা মূলা বা ডাইকন, ইত্যাদি যোগ করা হয়।
এটি একটি স্বাস্থ্যকর খাবার হিসাবে বিবেচিত হয়। "চঙ্কোনাবে" খুব প্রোটিন-সমৃদ্ধ হয়। সুমো কুস্তিগিরদের ক্যালোরির পরিমাণ বাড়াতে বিয়ার এবং ভাতের সাথে প্রচুর পরিমাণে এটি পরিবেশন করা হয়। অবশিষ্ট চঙ্কোনাবের ঝোল পরে "সোমেন" বা "উদোন" নুডলসের জন্য ঝোল হিসাবে ব্যবহার করা যেতে পারে।
"চঙ্কোনাবে" ঐতিহ্যগতভাবে সুমো কুস্তিগিরদের পদমর্যাদা অনুযায়ী পরিবেশন করা হয়। জ্যেষ্ঠ কুস্তিগির এবং সুমো প্রতিযোগিতায় আগত অতিথিরা চাঙ্কোনাবের প্রথম ভাগ পায়। কনিষ্ঠ কুস্তিগিররা অবশিষ্ট চাঙ্কোনাবের অংশ থেকে তাদের ভাগ পায়।
চান্কো মানে এমন একটি খাবার যা সুমো কুস্তিগিরদের দ্বারা গৃহিত হয়। "চান্কো" নামের উৎপত্তি সম্পর্কে কয়েকটি ভিন্ন তত্ত্ব রয়েছে। প্রচলিত একটি তত্ত্ব অনুসারে "চান" বা "চ্যান" কথাটি এসেছে একজন "ওয়াকাটা" (親方) অর্থাত অবসরপ্রাপ্ত সুমো কুস্তিগির প্রশিক্ষক টো-চ্যান (父ちゃん) -এর নাম থাকে যিনি "ড্যাডি" নামে জনপ্রিয় ছিলেন এবং "কো" কথাটি এসেছে তারই এক ছাত্র কোডোমোর নাম থেকে। অর্থাত চাঙ্কো হল এমন একটি খাবার যা একজন সুমো প্রশিক্ষক এবং তার ছাত্ররা পরস্পর বিতরন করে এবং গ্রহন করে।
চাঙ্কোনাবে একটি জনপ্রিয় রেস্তোরাঁর খাবার হিসাবেও পরিচিত। এটি প্রায়শই কিছু বিশেষ রেস্তোরাঁয় পরিবেশন করা হয়। এই রেস্তোরাঁগুলি সাধারণত বিশেষজ্ঞ অবসরপ্রাপ্ত সুমো কুস্তিগিরদের দ্বারা পরিচালিত হয়। কাওয়াসাকি চ্যাঙ্কো টোকিওর রিয়োগোকু জেলায় ১৯৩৭ সালে প্রথম এরকম একটি রেস্তোরাঁ শুরু করেছিল। সেই অঞ্চলে অনেক সুমো আস্তাবল রয়েছে।
সুমো প্রতিযোগিতার সময় চাঙ্কোনাবে পরিবেশন করা হয়, যা একচেটিয়াভাবে মুরগির মাংস দিয়ে তৈরি হয়। চাঙ্কোনাবে প্রস্তুতির সাথে কিছু স্থানীয় প্রবাদ জড়িত যা কুস্তিগিরের দৈহিক সুস্থতার প্রতি ইঙ্গিত দেয়।
সিওমে

সিওমে (এছাড়াও সোমাই নামেও পরিচিত), একটি ইন্দোনেশিয়ান ভাপানো মাছের ডাম্পলিং যা সবজির সাথে চিনাবাদামের সস দিয়ে পরিবেশন করা হয়। এটি চীনা "শুমাই" থেকে উদ্ভূত। এটি একটি হালকা খাবার হিসাবে বিবেচিত হয়। এই খাবারটি চাইনিজ খাবার ডিম সাম -এর অনুরূপ। এটি ঐতিহ্যগতভাবে শুয়োরের মাংস থেকে তৈরি করা হয় তবে প্রায়শই শুয়োরের মাংসের বদলে "টেংগিরি" (স্প্যানিশ ম্যাকেরেল) দিয়ে এই রান্না হয়, কারণ অনেক ইন্দোনেশিয়ান "হালাল" খাদ্যতালিকা আইন পালন করে। কখনও কখনও অন্যান্য ধরনের সামুদ্রিক খাবার যেমন টুনা, ম্যাকেরেল এবং চিংড়িও সিওমে তৈরি করতে ব্যবহার করা যেতে পারে। সিওমের অন্যান্য উপাদানগুলোর মধ্যে রয়েছে ভাপানো বাঁধাকপি, আলু, করলা, সেদ্ধ ডিম এবং টোফু। সিওমেকে প্রায়ই ছোট আকারের টুকরো করে কাটা হয় যাতে তা কামড়ে খাওয়া যায়। চিনাবাদাম সস, মিষ্টি সয়া সস, চিলি সস এবং লেবুর রস দিয়ে এটি পরিবেশন করা হয়।
সিওমে ইন্দোনেশিয়ার শহরগুলোর এক অন্যতম জনপ্রিয় স্ন্যাক বা হালকা খাবার। এটি রাস্তার পাশের খাবারের স্টল এবং রেস্তোরাঁয় পাওয়া যায় এবং এটি ইন্দোনেশিয়ান শিক্ষার্থীদের জন্য একটি জনপ্রিয় স্কুলের খাবার হিসাবে বিবেচিত হয়। "বাকসো, লুম্পিয়া", "পেম্পেকের" ইত্যাদি স্থানীয় খাবারের মতোই "সিওমে" চীনা ইন্দোনেশিয়ান রন্ধন প্রনালী দ্বারা প্রভাবিত। চীনা ইন্দোনেশিয়ান সিওমে খুব কম চিনাবাদাম সসের সাথে পরিবেশন করা হয়। এটি চিনাবাদাম সসের পরিবর্তে একটি মিষ্টি-টক এবং মশলাদার মরিচের সসের সাথে পরিবেশন করা হয়। কখনো কখনো একে কোন সস ছাড়াই, খাঁটি চীনা "শুমাইয়ের" মতোও পরিবেশন হয়।
সিওমে দীর্ঘকাল ধরে ইন্দোনেশিয়ান রন্ধনপ্রণালীতে অন্তর্ভুক্ত এক জনপ্রিয় পদ। বান্দুং -শৈলীর সিওমে ("সিওমে বান্দুং") খাবার সবচেয়ে বিখ্যাত। স্থানীয় সুন্দানিজ রন্ধন প্রনালীর প্রভাবে এর রন্ধনশৈলীতে বিভিন্ন বৈশিষ্ট্য যুক্ত হয়েছে। বেশিরভাগ সিওমে বিক্রেতাই আজ সুদানিজ। এই পদটি আবার একইভাবে স্থানীয় পদ"বাটাগোর" -এ রূপান্তরিত হয়েছে। বাটাগোর হল অপর এক স্থানীয় খাবার "বাকসো তাহু গোরেং-" এর সংক্ষিপ্ত রূপ। বান্দুং হল সিওমের অনুরূপ একটি খাদ্যপদ। সিওমেকে ভাপিয়ে রান্না করা হয় কিন্তু বান্দুংকে ভাপানোর পরিবর্তে ভাজা করা হয়।
গুলাই

গুলাই হল এক শ্রেণীর মশলাদার এবং সমৃদ্ধ স্টু যা সাধারণত ইন্দোনেশিয়া, মালয়েশিয়া এবং সিঙ্গাপুরে খাওয়া হয়। এই খাবারের প্রধান উপাদানগুলি হল, হাঁস-মুরগির মাংস, ছাগলের মাংস, গরুর মাংস, মাটন, বিভিন্ন ধরণের ওফাল, মাছ এবং সামুদ্রিক খাবার, শাকসবজি (যেমন কাসাভা পাতা), কাঁচা কাঁঠাল এবং কলার কান্ড।
"গুলাইকে" প্রায়ই ইন্দোনেশিয়ান কারি হিসাবে বর্ণনা করা হয়, যদিও এটিকে মালয়েশিয়া এবং সিঙ্গাপুরে স্থানীয় খাবার হিসেবেও বিবেচনা করা হয়। "গুলাই" হল সেদেশের তরকারিজাতীয় খাবারের একটি সাধারণ নাম, যদিও ইন্দোনেশিয়ান, মালয়েশিয়ান এবং সিঙ্গাপুরের রন্ধনপ্রণালীতে "কারি" (তরকারি) শব্দটিরও ব্যবহার রয়েছে।
"গুলাই" খাবারটি সাধারণত ঘন হলুদ রঙের হয় কারণ এতে বিশেষভাবে হলুদ যোগ করা হয়। গুলাই -এর উপাদানের মধ্যে রয়েছে হলুদ, ধনে, কালো মরিচ, গালাঙ্গাল, আদা, কাঁচামরিচ, শ্যালট, রসুন, মৌরি, লেমনগ্রাস, দারুচিনি এবং ক্যারাওয়ের মতো মশলা থাকে। এই মশলাগুলি বেটে একসাথে মেশানো হয় এবং প্রধান খাবারের উপাদানগুলির সাথে যোগ করে তার মধ্যে নারকেল দুধ মিশিয়ে রান্না করা হয়। মালয়েশিয়াতে খাবারের জন্য প্রস্তুত গ্রেভি ঘন করতে কেরিসিক যোগ করা হয়। 
গুলাই রন্ধনপ্রনালীর উপাদানে অঞ্চল্ভেদে সামান্য ভিন্নতা দেখা যায়। উদাহরণস্বরূপ, জাভাতে "গুলাইয়ের" রঙ বেশিরভাগই হালকা হলুদ হয়, যেখানে সুমাত্রায় এই খাবারের রং আবার লালচে হয়। পালেমবাং-এ, "গুলাই" রসুন, শ্যালোট, হলুদ, হলুদ পাতা এবং আনারসের মতো উপাদানগুলি নিয়ে তৈরি হয়। পশ্চিম সুমাত্রার মিনাংকাবাউ ভূমিতে, "রুকু-রুকু" পাতা ( "Ocimum tenuiflorum") গুলাইয়ের একটি আবশ্যিক উপাদান। গুলাইয়ের জাভানিজ প্রকরনে ধনেপাতা মেশানো হয়। জাভানিজ আরেকটি বৈশিষ্ট্য হল এই যে, এতে প্রায়শই তেঁতুল যোগ করা হয় যাকে "গুলে" বলা হয়, এটিকে "গুলাইয়ের" অন্যান্য সংস্করণের তুলনায় কিছুটা টক স্বাদ দেয়।
আলমে জাবারুত

আলমে জাবারুত বা আলামুল জাবারুত (আরবি: عَالَم الْجَبَرُوت, রোমানীয় : ʿālam al-jabarūt বা "শক্তিময়তার জগৎ") হল কুরআন সুন্নাহভিত্তিক আধ্যাত্মিক ঘরানার ইসলামিক সৃষ্টিতত্ত্ব বিষয়ক একটি বিশেষ প্রস্তাবিত জগৎ।
এটি পরকালের জান্নাতও বটে, পরম স্বর্গের ব্যতিক্রম। এ জগৎটি এইভাবে চিরন্তন অস্তিত্ববান, অন্যগুলি সৃষ্ট এবং সীমিত।
ভাথি

ভাথি (ইংরেজি: Vaathi) ২০২৩ সালের একটি ভারতীয় অ্যাকশন নাট্য চলচ্চিত্র। যা ভেঙ্কি আটলুরি রচিত এবং পরিচালিত। ছবিটি একই সাথে তামিল এবং তেলুগুতে শ্যুট করা হয়েছিল এবং পরবর্তীটির শিরোনাম ছিল স্যার এবং টলিউড স্টুডিও সিথারা এন্টারটেইনমেন্টস এবং ফরচুন ফোর সিনেমাস দ্বারা প্রযোজনা করা হয়েছে। ফিল্মটিতে পি. সাই কুমার, তানিকেল্লা ভারানি, সামুথিরাকানি এবং হাইপার আদির সাথে প্রাথমিক ভূমিকায় ধনুশ এবং সংযুক্তা মেননকে দেখা যায়।
চলচ্চিত্রটির প্রধান ফটোগ্রাফি ৭ জানুয়ারী ২০২২-এ শুরু হয়েছিল। শুটিংয়ের দ্বিতীয় শিডিউলটি ২০২২ সালের এপ্রিলে শুরু হয়েছিল যখন ধানুশ "নানে ভারুভেনের" শুটিং শেষ করার পরে সেটে যোগ দিয়েছিলেন । ২০২২ সালের অক্টোবরে চিত্রগ্রহণ সম্পন্ন হয়।
ছবিটি তামিল এবং তেলুগু ভাষায় ২ ডিসেম্বর ২০২২-এ একটি প্রেক্ষাগৃহে মুক্তির জন্য নির্ধারিত ছিল, কিন্তু স্থগিত করা হয়েছিল।  নভেম্বর ২০২২ সালে, ঘোষণা করা হয় যে ছবিটি মুক্তি পাবে ১৭ ফেব্রুয়ারি ২০২৩।  ঘোষণা করা হয়েছিল যে সেভেন স্ক্রিন স্টুডিও তামিলনাড়ুতে ছবিটির ডিস্ট্রিবিউশন স্বত্ব অধিগ্রহণ করেছে।
প্রাথমিকভাবে, প্রতিবেদনে বলা হয়েছিল যে চলচ্চিত্রটির ডিজিটাল স্বত্ব অহা অর্জিত হয়েছিল, কিন্তু পরে এটি নেটফ্লিক্স দ্বারা অধিগ্রহণ করা হয়েছিল যখন স্যাটেলাইট অধিকারগুলি সান টিভি নেটওয়ার্কের কাছে বিক্রি হয়েছিল।  ছবিটির প্রিমিয়ার নেটফ্লিক্সে ১৭ মার্চ ২০২৩ তারিখে তামিল, তেলুগু এবং হিন্দিতে হয়।
চিত্রাশি রাওয়াত

চিত্রাশি রাওয়াত হলেন একজন ভারতীয় মডেল, জাতীয় পর্যায়ের ক্রীড়াবিদ এবং অভিনেত্রী। তিনি ২০০৭ সালে মুক্তিপ্রাপ্ত "চাক দে! ইন্ডিয়া" চলচ্চিত্রে কোমল চৌতালার ভূমিকার জন্য পরিচিত। চিত্রাশি বাস্তব জীবনেও একজন হকি খেলোয়াড়। তিনি ১৭ বছর বয়সে হকি খেলা শুরু করেন। তিনি বাম দিকের আক্রমণ ভাগের খেলোয়াড় (স্ট্রাইকার) হিসেবে খেলেন।
রাওয়াত ছোটবেলা থেকেই ফিল্ড হকি খেলতেন।
"চাক দে ! ইন্ডিয়া চলচ্চিত্রে হকি খেলোয়াড়ের চরিত্রে তাঁকে বাছাই করা হয়েছিল"। জব্বলপুরে একটি অডিশনের পর নির্মাতারা তাঁকে নির্বাচন করেন। ছবিটি বিশ্বব্যাপী অত্যন্ত জনপ্রিয় হয়েছিল এবং রাওয়াত খ্যাতি অর্জন করেছিলেন। ২০০৮ সালে, তিনি তাঁর দ্বিতীয় উদ্যোগ "ফ্যাশনে" অভিনয় করেছিলেন। ছবিটি বক্স অফিসে সফল হয় এবং সমালোচকদের প্রশংসা পায়। ২০০৯ সালের অ্যাকশন চলচ্চিত্র "লাক" -এ তাঁর প্রধান ভূমিকা ছিল। তিনি সুপারস্টার সঞ্জয় দত্ত, ইমরান খান, শ্রুতি হাসান, মিঠুন চক্রবর্তী, এবং রবি কিষাণের বিপরীতে অভিনয় করেছিলেন। "লাক" বক্স অফিসে মোটামুটি ব্যবসা করেছিল।
তাঁর সর্বশেষ চলচ্চিত্রগুলির মধ্যে রয়েছে "ইয়ে দুরিয়াঁ" এবং ২০১২ সালের জনপ্রিয় "তেরে নাল লাভ হো গয়া।"
রাওয়াত গুরু নানক একাডেমির প্রাক্তন ছাত্র। উত্তরাখণ্ডের রায়পুরের বাসিন্দা টিএস রাওয়াতের মেয়ে, চিত্রাশি নিয়মিতভাবে জাতীয় চ্যাম্পিয়নশিপে উত্তরাখণ্ড হকি দলের প্রতিনিধিত্ব করেন। বর্তমানে, তিনি সেন্ট অ্যান্ড্রু এফওয়াইবিএমএম-এ অধ্যয়নরত এবং গণমাধ্যমে তাঁর স্নাতক ডিগ্রি অর্জনের জন্য পড়ছেন। তিনি সহ-অভিনেতা বিদ্যা মালভাদে এবং সাগরিকা ঘাটগের সাথে মিনিট মেইড রসাল কমলালেবুর বিজ্ঞাপন করেছেন।
তিনি দেরাদুন থেকে এসেছেন। তিনি স্টার গোল্ডের "সবসে ফেভারিট কৌন" উপস্থাপন করছেন। তিনি অপটিমিস্টিক্স এর "কমেডি সার্কাস ২" তে একজন প্রতিযোগী ছিলেন। তিনি মধুর ভান্ডারকরের "ফ্যাশন" চলচ্চিত্রে শোমু চরিত্রে এবং ২০০৯ সালের অ্যাকশন থ্রিলার চলচ্চিত্র "লাক-" এ "শর্টকাট" চরিত্রে অভিনয় করেন। তিনি পরবর্তীতে "আই'ম এ সেলিব্রিটি..গেট মি আউট অফ হেয়ার!-" এর ভারতীয় সংস্করণ "ইস জঙ্গল সে মুঝে বাঁচাও"তে অংশগ্রহণ করেন।
২০২০ সালে, রাওয়াত টিসকা চোপড়া পরিচালিত একটি ছোট ছবি "রুবারুতে" অভিনয় করেছিলেন।
মু ক্রথা

মু ক্রথা () একটি দক্ষিণ-পূর্ব এশীয় রান্নার পদ্ধতি, যার উৎপত্তি থাইল্যান্ডে। ফিলিপাইন, সিঙ্গাপুর এবং মালয়েশিয়ায় এটি মুকাটা নামে পরিচিত। লাওসে এটি সিন্দাদ নামে পরিচিত।
থাই ভাষায় "মু ক্রথা" মানে হল 'প্যানে রান্না করা শুয়োরের মাংস' ("মু" কথার অর্থ হল 'শুয়োরের মাংস' এবং "ক্রথা" কথার অর্থ হল 'প্যান' বা 'স্কিলেট')। "মু ক্রথা" কোরিয়ান বারবিকিউ পদ্ধতির সাথে সাদৃশ্যপূর্ণ। এর থাই সংস্করণে কাঠকয়লার ব্যবহার হয়। এই রান্নার পদ্ধতি থাইল্যান্ড এবং লাওস, ফিলিপাইন, মালয়েশিয়া, ইন্দোনেশিয়া এবং সিঙ্গাপুরে বিকশিত হয়েছে।
প্রথমে কাটা মাংস (প্রধানত শুয়োরের মাংস) রান্না করার পাত্রে ভুণা করা হয় ও তার সাথে শাকসবজি এবং অন্যান্য উপাদান (যেমন মাছের বল) মিশিয়ে ঝোলের মতো রান্না করা হয় (যাকে "থাই সুকিও" বলা হয়)। গরম পাত্রটি জ্বলন্ত কাঠকয়লার উনানে বসানো হয় যা খাবার গ্রিল করে বা ফুটিয়ে তোলে। এই রান্নার পদ্ধতির জন্য সেরা উপাদানগুলি হল শুয়োরের মাংস, মুরগির মাংস, মাটন, ভেড়ার মাংস, সামুদ্রিক খাবার, শাকসবজি এবং মাশরুম। থাইল্যান্ডে স্থানীয় ঐতিহ্যবাহী "মু ক্রথা" সাধারণত "চিম সুকির" সাথে পরিবেশন করা হয়। চিম সুকি একটি জনপ্রিয় সস বা চাটনি। এর প্রধান উপাদান হিসাবে চিলি সস ব্যবহার হয়। কিছু রেস্তোরাঁ সামুদ্রিক খাবারের সাথে "ন্যাম চিম সীফুড" নামক স্থানীয় খাবার পরিবেশন করা হয়।
"মু ক্রথা" রান্না করার সময় প্যানে সাধারণত এক টুকরো মাংসের চর্বি মিশিয়ে রান্না করা হয়। খাবারের উপাদানগুলি যাতে একে অপরের সাথে মিশে চটচটে না হয়ে যায় তার জন্য এই চর্বি থেকে নিসৃত তেল বিশেষ সহায়তা করে।
থাইল্যান্ডে অনেক রেস্তোরাঁয় "মু ক্রথা" পাওয়া যায় কারণ এটি তৈরি করা সহজ এবং বিভিন্ন সময়ে খাবারের জন্য উপযুক্ত।
ইবনে আবুল হাদিদ

ইযযুদ্দিন আবু হামিদ আব্দুল হামিদ বিন হিবাতুল্লাহ বিন আবুল হাদিদ মুতাযিলি মাদায়িনি () বা সংক্ষেপে ইবনে আবুল হাদিদ (৩০ ডিসেম্বর ১১৯০ – জুন ১২৫৮; ৫৮৬–৬৫৬ হিজরি ) ছিলেন একজন শিয়া শাফেয়ি মুতাযিলি মধ্যযুগের পণ্ডিত ও লেখক। তিনি আবুল খায়ের মুসাদ্দিক ইবনে শাবিব ওয়াসিতির অধীনে অধ্যয়ন করেন (মৃত্যু ১২০৮/৬০৫ হিজরি) এবং "নাহজুল বালাগার" উপর তার ব্যাখ্যাগ্রন্থের জন্য সর্বাধিক পরিচিত, যেটিকে তিনি "শারহে নাহজুল বালাগা" শিরোনাম দিয়েছিলেন।
ইবনে আবুল হাদিদ রবিবার, ১লা যিলহজ্জ, ৫৮৬ হিজরি / ৩০ ডিসেম্বর ১১৯০ খ্রিস্টাব্দে মাদায়েন শহরে (বর্তমানে সালমান পাক, বাগদাদ গভর্নরেট, ইরাক) জন্মগ্রহণ করেছিলেন।
হাদীসের বানোয়াট সম্পর্কে, তিনি বলেন যে শিয়াদের হাদীস সংগ্রহে তাদের ইমাম, আলীর পক্ষ নেওয়ার জন্য বা অন্যান্য ধর্মীয় গোষ্ঠীর সাথে তাদের শত্রুতার কারণে মিথ্যার প্রচলন করা হয়েছিল। মুহাম্মাদের মৃত্যুর পর প্রথম তিন খলিফার খিলাফত সম্পর্কে ইবনে আবুল হাদিদ তার শারহে নাহজুল বালাগার তার ব্যাখ্যাগ্রন্থে প্রাথমিক খিলাফতের সময় আলির অবস্থান ব্যাখ্যা করেছেন। তার মতে আলি খিলাফতে রাশিদাকে অনুমোদন করেননি এবং নামাজে তাদের পিছনে দাঁড়াননি। তিনি আরও বলেছেন যে তিনি আলির উদাহরণ অনুসরণ করেন এবং এর বাইরে যান না, মুয়াবিয়াকে অভিশাপ দিয়ে থাকেন।
মাকতাল আল-হুসাইন

মাকতাল আল-হুসাইন বা মাকতালুল হুসাইন (আরবি: مقتل الحسين,  'হুসাইনের কতলের স্থান' ) হল বিভিন্ন লেখকের লেখা বিভিন্ন বইয়ের শিরোনাম, যা বিভিন্ন শতাব্দী ধরে কারবালার যুদ্ধ সংক্রান্ত বিষয় এবং হুসাইন ইবনে আলীর শহিদ হওয়ার ঘটনাকে বর্ণনা করে। এগুলি প্রথম অষ্টম শতাব্দীতে লেখা হয়েছিল।
অষ্টম এবং নবম শতাব্দীতে শ্রদ্ধেয় মুসলিম ব্যক্তিদের দ্বারা কারবালার নির্মম মৃত্যুর বর্ণনা সম্বলিত বইগুলি প্রচুর পরিমাণে রচিত হয়েছিল এবং আজও মুসলমানদের মধ্যে এইগুলো মাকতাল হিসেবে সংজ্ঞায়িত করা হয়।
যে মাকতালগুলো এখন আর বিদ্যমান নেই :
চিরস্থায়ী স্টু

পারপেচুয়াল স্ট্যু অথবা চিরস্থায়ী স্ট্যু, যা হান্টারস পট বা হান্টারের স্টু নামেও পরিচিত, এটি এমন একটি পাত্র যার মধ্যে যে কোনো খাদ্যসামগ্রী রাখা হয় এবং রান্না করা হয়। এই পাত্রটিকে সবসময় কোনো না কোন খাদ্যবস্তুতে ভরে রাখার রীতি আছে। সঠিকভাবে রক্ষণাবেক্ষণ করলে এই জাতীয় খাবার কয়েক দশক বা তার বেশি সময় ধরে রান্না করা যেতে পারে। চিরস্থায়ী স্টুতে তৈরি খাবারগুলি সুগন্ধযুক্ত হিসাবে বর্ণনা করা হয়েছে কারণ উপাদানগুলি যেভাবে একত্রিত হয় তাতে খাবারের স্বাদ ও গন্ধ বর্ধিত হয়। 
আগস্ট ২০১৪ থেকে এপ্রিল ২০১৫ এর মধ্যে নিউ ইয়র্কের একটি রেস্তোরাঁ আট মাসেরও বেশি সময় ধরে একই চিরস্থায়ী স্টু (একটি মাস্টার স্টক ) থেকে ঝোল পরিবেশন করেছিল। 
একজন লেখক দাবি করেছিল যে, ১৫ শতক থেকে দ্বিতীয় বিশ্বযুদ্ধ পর্যন্ত পট-আউ-ফিউ- এর একটি ব্যাচ পার্পিগন্যানে স্থায়ী স্টু হিসাবে রক্ষণাবেক্ষণ করা হয়েছিল। তখন জার্মান দখলদারিত্বের কারণে স্টু তৈরির উপাদানগুলি শেষ হয়ে গিয়েছিল। 
কিছু দক্ষিণ ও পূর্ব এশিয়ার দেশে চিরস্থায়ী স্টুর ঐতিহ্যকে এখনও জীবিত রাখা হয়েছে।
থাইল্যান্ডের ব্যাংককের ওয়াটানা পানিচ রেস্তোরাঁ ৪৮ বছর ধরে একই চিরস্থায়ী স্টু থেকে ঝোলের রক্ষণাবেক্ষণ অব্যাহত রেখেছে ( ২০২৩ -এর হিসেব অনুযায়ী) 
জাপানের খাদ্য শিল্প এখনও কিছু ঐতিহ্যবাহী খাবারে চিরস্থায়ী স্টু রক্ষন করে রাখে, উদাহরণস্বরূপ রামেন এবং ওডেন।
ওটাফুকু, জাপানের প্রাচীনতম ওডেন রেস্তোরাঁগুলির মধ্যে একটি, ১৯৪৫ সাল থেকে প্রতিদিন একই চিরস্থায়ী স্টু -এর ঝোল গরম করে রক্ষন করছে। 
একটি চিরস্থায়ী স্টুতে বিভিন্ন উপাদান ব্যবহার করা যেতে পারে। যেমন মূল শাকসবজি এবং কন্দ ( পেঁয়াজ, গাজর, রসুন, পার্সনিপ, শালগম, ইত্যাদি) এবং বিভিন্ন মাংস। এই সকল উপাদানের সমাবেশে চিরস্থায়ী স্টু প্রস্তুত করা হয়।
উখাইদির দুর্গ

উখাইদির দুর্গ ( ) বা উখাইদিরের আব্বাসীয় প্রাসাদ ইরাকের কারবালা থেকে প্রায় ৫০ কিমি দক্ষিণে অবস্থিত। এটি একটি অনন্য প্রতিরক্ষামূলক শৈলীসহ ৭৭৫ খ্রিস্টাব্দে নির্মিত একটি বড় আয়তাকার দুর্গ। এটি আব্বাসীয় খলিফা আস-সাফফাহর ভাগ্নে ইসা ইবনে মুসা দ্বারা নির্মিত। উখাইদিরের আঙ্গিনা, বাসস্থান এবং মসজিদের কাঠামোতে আব্বাসীয় স্থাপত্যের উদ্ভাবনের প্রতিনিধিত্ব করে। উখাইদিরে খননকাজ ২০ শতকের গোড়ার দিকে গার্ট্রুড বেল দ্বারা পরিচালিত হয়েছিল, যিনি ধ্বংসাবশেষ নিয়ে প্রথম বড় প্রতিবেদন লিখেছিলেন। আতশান এবং মুজদাহ এর মতো আঞ্চলিক বাণিজ্য রুটে উখাইদির ছিল একটি গুরুত্বপূর্ণ। কমপ্লেক্সে একটি প্রাথমিক হল, একটি বড় ইওয়ান, একটি অভ্যর্থনা হল এবং ভৃত্যদের কোয়ার্টার রয়েছে। দুর্গটি ইরাকের আব্বাসীয় স্থাপত্যের উদাহরণ দেয় "রাজবংশের স্বৈরাচারী এবং আনন্দ-প্রেমময় চরিত্র" এর বিশাল আকারের কিন্তু সঙ্কুচিত বাসস্থানে প্রদর্শন করে।
বর্তমান নামটি বনু উখাইদিরের "ইসমাইল ইবনে ইউসুফ উখাইদিরের" সাথে সম্পর্কিত হতে পারে যিনি আব্বাসীয়দের বিরুদ্ধে বিদ্রোহ শুরু করেছিলেন, পরে তিনি কারমাতিয়ানদের সমর্থনে কুফার গভর্নর হন।
এই স্থাপনাটি ২০০০ সালের ৭ জুলাই ইউনেস্কোর বিশ্ব ঐতিহ্যের তালিকার সাংস্কৃতিক বিভাগে যোগ করা হয়েছিল।
মোম্বার

মোম্বার ( আরবি ভাষায়: ممبار) বা ভেড়া ফাওয়ারেঘ ( আরবী ভাষায়: فوارغ) হল এক ধরনের আরব সসেজ খাবার যা বিশেষ করে মিশরে জনপ্রিয়। সিরিয়া, আলজেরিয়া, তিউনিসিয়া, এবং লিবিয়াতেও এই খাবারের চল আছে । ভেড়ার আবরনে চাল এবং মাংসের মিশ্রণ ভরে গভীর ভাজা করে এটি তৈরি করা হয়। মোম্বার আরবীয় ও মধ্য এশিয়ার দেশগুলিতে বিশেষ জনপ্রিয়।
মোম্বার প্রস্তুতির প্রধান উপাদান হল গরুর সসেজ মাংস, চাল, টমেটো, পেঁয়াজ, রসুন, ধনে, তেল এবং মশলা । 
সিরিয়ায় মিশরীয় মোম্বার সমতুল্য রান্না হল "কুবাওয়াত।" লেবানন এবং ফিলিস্তিনে মোম্বার পালসিন ফাওয়ারেগ নামে পরিচিত। লিবিয়ায় এটি উস্বান নামেও পরিচিত।
উত্তর আফ্রিকার রন্ধনপ্রণালীতে মাংসের সসেজ মার্গুয়েজ নামে পরচিত। এটি সাধারণত ভাত ছাড়া সসেজ। 
মোম্বারের বিভিন্ন প্রকার রয়েছে। ব্যবহৃত ভেষজ এবং মশলার পরিবর্তন করে এই বিবিধ প্রকার মোম্বারের উৎপত্তি হয়েছে। তবে সাধারণত লাল মরিচ, কালো মরিচ, হলুদ এবং দারুচিনি, সেইসাথে শুকনো পুদিনা, পার্সলে এবং ডিল হল এই রান্নার মূল উপাদান। এই উপাদানগুলি বসন্ত পেঁয়াজ, টমেটো, উদ্ভিজ্জ তেল এবং চালের সাথে যোগ করে মেশানো হয়। প্রস্তুত মিশ্রণটি ভেড়ার অন্ত্রে বা বাণিজ্যিক সসেজের ভেতর ভরা হয় এবং তারপর সসেজের প্রান্তে সুতো দিয়ে বেঁধে দেওয়া হয়। সসেজগুলি একটি পাত্রে এক ঘন্টার জন্য রান্না করা হয় এবং তারপর একটি ফ্রাইং প্যান বা চুলায় বাদামি বর্ন না হওয়া অব্ধি ভাজা করা হয়।
সাকেরপাড়া

শঙ্করপালি, সাকেরপাড়া, শক্করপাড়া, মুরালি, খুরমা, লাকদি মিঠাই বা শুধু মিঠাই হল একটি ভারতীয় মিষ্টি খাবার । এই শব্দটি ব্যুৎপত্তিগতভাবে ফার্সি শেখারপারেহ থেকে উদ্ভূত। শঙ্করপালি পশ্চিম ভারতে, বিশেষ করে উত্তর ভারতের উত্তর প্রদেশে জনপ্রিয়। খুরমা বা লাকথো নামে পরিচিত এর উত্তর ভারতীয় রূপটি বিহার, ঝাড়খণ্ড এবং পূর্ব উত্তর প্রদেশের মতো রাজ্যেও জনপ্রিয়। এটি ফিজি, গায়ানা, এবং ত্রিনিদাদ ও টোবাগো, পাশাপাশি উত্তর আমেরিকা, যুক্তরাজ্য, অস্ট্রেলিয়া এবং নিউজিল্যান্ডের তাদের নিজ নিজ প্রবাসীদের মধ্যেও একটি জনপ্রিয় মিষ্টি। এটি ঐতিহ্যগতভাবে দীপাবলিতে একটি মিস্টি খাবার হিসাবে উপভোগ করা হয়। এটি কার্বোহাইড্রেট সমৃদ্ধ ও শক্তির উত্স। এটি কীভাবে তৈরি করা হয় তার উপর নির্ভর করে এটি মিষ্টি, টক বা মশলাদার হতে পারে।
শঙ্করপালি বা সাকেরপাড়া চিনি, ঘি, ময়দা এবং সুজি দিয়ে তৈরি করা হয়।
সমস্ত উপাদান দিয়ে একটি মাখা তৈরি করা হয় এবং সেটিকে রুটির আকারে বেলা হয়। তারপর হাতের সাহায্যে চারকোনা আকারের ছোট ছোট অংশে কাটা হয়, যা ঘি বা মাখনে গভীর ভাজা হয়। 
এই রান্না প্রস্তুত করতে প্রথমে দুধ গরম করে গরম দুধে চিনি দ্রবীভূত করতে হয়। তারপর ঘি ও লবণ দিয়ে ভালো করে মেশাতে হয়। এই মিশ্রণটি আগুন থেকে সরিয়ে মিশ্রণে ময়দা এবং অল্প ভাজা রাভা যোগ করতে হয়। ময়দা মেখে এবং ২-৩ ঘন্টা রেখে দিতে হয়। এরপর চাপাতির আকারে ময়দা বেলতে হয় এবং বেলা রুটি থেকে চারকোনা আকৃতির শঙ্করপালি কেটে নিতে হয়। এরপর যতক্ষণ না শঙ্করপালি বাদামী রঙ ধারণ করে ততক্ষণ পর্যন্ত ঘি দিয়ে ভাজতে হয়।
এটি ভারতের মহারাষ্ট্রীয়, গুজরাটি এবং কান্নাডিগা সম্প্রদায়ের মধ্যে একটি জনপ্রিয় জলখাবার এবং এটি দীর্ঘ সময় ধরে সংরক্ষণ করা যায়। এটি মিস্টির দোকানে ব্যাপকভাবে পাওয়া যায়। লোকেরা সাধারণত শঙ্করপালি কেনে এবং শুধুমাত্র দীপাবলির সময় বাড়িতে এটি তৈরি করে। এটি মহিলাদের জন্য একটি জীবিকার উতস। তারা সারা বছর এই মিস্টি বানায় এবং উতসবের সময় বাজারে বিক্রি করে।
কে. আলী কুট্টি মুসলিয়ার

কে. আলী কুট্টি (জন্ম ১৯৪৫) উপাধি মুসলিয়ার হলেন দক্ষিণ ভারতের কেরালার একজন মুসলিম পণ্ডিত। তিনি বর্তমানে উত্তর কেরালার সুন্নি-শাফিয়ি পণ্ডিতদের সংগঠন সামস্থ কেরালা জামিয়্যাতুল উলামার সাধারণ সম্পাদক হিসেবে দায়িত্ব পালন করছেন। 
তিনি জামিয়া নুরিয়া আরবি কলেজ, পেরিন্থালমান্না (২০০৩-বর্তমান) এবং পোন্নানী মাওনাতুল ইসলাম আরবি কলেজের সভাপতি হিসেবেও দায়িত্ব পালন করছেন।
কে. আলী কুট্টি ১৯৪৫ সালে জন্মগ্রহণ করেন। তিনি ১৯৬৮ সালে জামিয়া নুরিয়া আরবি কলেজ, পেরিন্তালমন্না (মৌলভী ফাজিল ফাইজি) থেকে ইসলামিক স্টাডিজে স্নাতকোত্তর ডিগ্রি সম্পন্ন করেন।
মুসলিয়ার বিশ বছর বয়সে (১৯৬৫) থিরুকড় গ্রামের কাজী হিসাবে নিযুক্ত হন।
১৯৭০ সালে কে. আলী কুট্টি মুসলিয়ারকে পেরিন্তালমন্না তালুক সাধারণ সম্পাদক, সমস্থ কেরালা জমিয়্যাতুল উলামা এবং ১৯৭৬ সালে সমস্থের মালাপ্পুরম জেলা যুগ্ম সম্পাদক হিসাবে নির্বাচিত করা হয়েছিল। ১৯৮৬ সালে তিনি সমস্থের মুশাওয়ারার অন্তর্ভুক্ত হন এবং ১৯৯১ সালে তিনি সুন্নি যুবজানা সংঘাম (এসওয়াইএস)-এর সাধারণ সম্পাদক নির্বাচিত হন। ১৯৭৯ সালে মুসলিয়ার জামিয়া নুরিয়া (১৯৯১ সাল পর্যন্ত আরবি সাহিত্য এবং ১৯৯১এসাল থেকে ফিকহ) শিক্ষাদান শুরু করেন এবং ২০০৩ সালে অধ্যক্ষ হিসেবে নিযুক্ত হন।
মুসলিয়ার বর্তমানে সমস্থ কেরালা জমিয়্যাতুল উলামার সাধারণ সচিব হিসেবে দায়িত্ব পালন করছেন।
মৈত্রীশ ঘটক

মৈত্রীশ ঘটক (জন্ম ৭ ফেব্রুয়ারি ১৯৬৮) একজন ভারতীয় অর্থনীতিবিদ যিনি লন্ডন স্কুল অফ ইকোনমিক্সের অর্থনীতির অধ্যাপক। একজন ফলিত মাইক্রোইকোনমিক তত্ত্ববিদ যাঁর গবেষণার মূল ক্ষেত্র উন্নয়নের অর্থনীতি, সাংগঠনিক অর্থনীতি, এবং রাষ্ট্রক্ষেত্রের অর্থনীতি।
মৈত্রীশ ঘটক পারিবারিকভাবে সাহিত্যিক পরিবারে জন্মগ্রহণ করেছেন। তাঁর ঠাকুরদা বিখ্যাত বাঙালী গল্পকার, কবি এবং ঔপন্যাসিক মণীশ ঘটক। তাঁর পরিবারের অন্যান্য সদস্যের মধ্যে রয়েছেন প্রখ্যাত চলচ্চিত্রকার ঋত্বিক ঘটক (ছোট ঠাকুরদা), ভারতীয় বাঙালি কথাসাহিত্যিক ও মানবাধিকার আন্দোলনকর্মী মহাশ্বেতা দেবী (পিসী)। তাঁর পূর্বপুরুষগণ তৎকালীন পূর্ববাংলা এবং বর্তমানে বাংলাদেশের রাজশাহী শহরের বাসিন্দা।
তার গবেষণার মধ্যে রয়েছে ক্ষুদ্রঋণ, সম্পত্তির অধিকার, পেশাগত পছন্দ, যৌথ পদক্ষেপ, এবং এনজিও এবং অলাভজনক অর্থনীতির অর্থনীতি। তিনি কলকাতার পাঠভবনে তাঁর স্কুল পর্যায়ের পড়াশোনা করেন এবং কলকাতার প্রেসিডেন্সি কলেজে স্নাতক পড়াশোনা করেন। তিনি দিল্লি স্কুল অফ ইকোনমিক্স থেকে অর্থনীতিতে এম.এ. এবং হার্ভার্ড বিশ্ববিদ্যালয় থেকে এরিক মাস্কিন এবং অভিজিৎ ব্যানার্জির তত্ত্বাবধানে অর্থনীতিতে পিএইচডি করেছেন। লন্ডন স্কুল অফ ইকোনমিক্সে [৩ যাওয়ার আগে তিনি শিকাগো বিশ্ববিদ্যালয়ের অর্থনীতি বিভাগে শিক্ষকতা করতেন যেখানে তিনি ২০০২ সাল থেকে শিক্ষকতা করতেন। তিনি প্রিন্সটনের ইনস্টিটিউট ফর অ্যাডভান্সড স্টাডি, ইয়েল ইউনিভার্সিটি, নর্থওয়েস্টার্ন ইউনিভার্সিটি এবং কলকাতার ইন্ডিয়ান স্ট্যাটিস্টিক্যাল ইনস্টিটিউটে ভিজিটিং প্রফেসর পদে অধিষ্ঠিত আছেন।
তিনি বর্তমানে ইকোনমিকার সহ-সম্পাদক হিসেবে দায়ীত্ব পালন করছেন। তিনি রিভিউ অফ ইকোনমিক স্টাডিজের প্রাক্তন ব্যবস্থাপনা সম্পাদক, জার্নাল অফ ডেভেলপমেন্ট ইকোনমিক্সের প্রাক্তন সম্পাদক, এবং ইকোনমিক্স অফ ট্রানজিশনের প্রাক্তন সহ-সম্পাদক। তিনি এলএসইতে গবেষণা গ্রুপ ইকোনমিক অর্গানাইজেশন অ্যান্ড পাবলিক পলিসি (ইওপিপি) পরিচালনা করেন। তিনি ডিএফআইডি-র অর্থায়নে ইন্টারন্যাশনাল গ্রোথ সেন্টারের ইন্ডিয়া (বিহার) প্রোগ্রামের প্রধান অর্থনীতিবিদ। তিনি ব্যুরো ফর রিসার্চ ইন দ্য ইকোনমিক অ্যানালাইসিস অফ ডেভেলপমেন্টের একজন বোর্ড সদস্য যা ব্রেড নামেও পরিচিত। তিনি বিভিন্ন পত্র-পত্রিকায় অর্থনৈতিক ও রাজনৈতিক ইস্যুতে ইংরেজির পাশাপাশি বাংলা ভাষায় প্রবন্ধ লেখেন। 
জুলাই ২০১৮ সালে তিনি ব্রিটিশ একাডেমীর (এফবিএ) ফেলো নির্বাচিত হন।
নওহা মুনীর দিহান

নওহা মুনীর দিহান একজন বাংলাদেশী অভিনেত্রী। হুমায়ূন আহমেদের স্বল্পদৈর্ঘ্য চলচ্চিত্র "তাহারা" এবং ধারাবাহিক নাটক "নক্ষত্রের রাত" দিয়ে তার টেলিভিশনে অভিষেক ঘটে। তিনি "বিকল পাখির গান" টিভি নাটকে অভিনয় করে সেরা টিভি অভিনেত্রী বিভাগে মেরিল-প্রথম আলো সমালোচক পুরস্কার লাভ করেন। তিনি "শ্রাবণ মেঘের দিন", "চার সতীনের ঘর", "দর্পন বিসর্জন", "ভয়ংকর সুন্দর" চলচ্চিত্রে অভিনয় করেন।
দিহান ময়মনসিংহ জেলায় জন্মগ্রহণ করেন। তার পিতা এইচএম মনিরুজ্জামান আনন্দ মোহন কলেজের অধ্যক্ষ ছিলেন। তার বড় বোন তনিক মুনির মার্কিন দূতাবাসে এবং ছোট বোন তানিশা মুনির চ্যানেল আইয়ে কর্মরত আছেন। দিহান ময়মনসিংহের আনন্দ মোহন কলেজে পড়াশোনা করেন।
দিহান আনন্দ মোহন কলেজে পড়াকালীন এটি সুইস সরকারের জন্য নির্মিত হুমায়ূন আহমেদের স্বল্পদৈর্ঘ্য চলচ্চিত্র "তাহারা"-য় অভিনয়ের মধ্য দিয়ে বিনোদন জগতে প্রবেশ করেন। হুমায়ূন আহমেদের "নক্ষত্রের রাত" টেলিভিশন ধারাবাহিক দিয়ে তার টেলিভিশনে আগমন ঘটে। তার অভিনীত প্রথম চলচ্চিত্র হুমায়ূন আহমেদের "শ্রাবণ মেঘের দিন"।
দিহান "বিকল পাখির গান" টিভি নাটকে অভিনয় করে সেরা টিভি অভিনেত্রী বিভাগে মেরিল-প্রথম আলো সমালোচক পুরস্কার লাভ করেন। তিনি ২০১৫ সালে মাতিয়া বানু শুকু পরিচালিত "পুথির মালা" টিভি নাটকে অভিনয় করেন। এছাড়া তাকে আরটিভির হাস্যরসাত্মক ধারাবাহিক "অলসপুর" এবং এটিএন বাংলার "প্রজ্ঞা পারমিতা" ধারাবাহিক নাটকে দেখা যায়। ২০১৬ সাল থেকে রুলিন রহমানের "বাড়ি নম্বর সাত রোড নম্বর তেরো" ধারাবাহিক নাটকে ইন্তেখাব দিনার, আবুল হায়াত ও আফরোজা বানুর সাথে অভিনয় করেন।
তিনি অনিমেষ আইচের "ভয়ংকর সুন্দর" চলচ্চিত্রে বাড়িওয়ালি ঝুমুর চরিত্রে অভিনয় করেন।
খাতিমুল আউলিয়া

খাতিমুল আউলিয়া (, 'আউলিয়াগণের সীলমোহর') হলো আত-তিরমিজির (মৃত্যু ৮৯৮) একটি রচনা। এটি ৮৭৩ সালের দিকে রচিত হয়েছিল। ইবনে আরাবী পরবর্তীতে উক্ত ধারণার প্রসার ঘটান।
ইবনে আরাবী তার "আল-ফুতুহাতুল মাক্কিয়াহ"য়ে () ব্যাখ্যা করে যে সমস্ত নবী এবং আউলিয়াগণ ইসলামের নবি ও রাসুল মুহাম্মদের থেকে "রুহানী ভাবে" ফয়েজ প্রাপ্ত হন।
ইবনে আরাবির চিন্তাধারায় নবী ও আউলিয়াগণ হলেন মুহাম্মাদের আত্মার প্রকাশ, যা সমগ্র আধ্যাত্মিক শ্রেণিবিন্যাসের শুরু এবং শেষ বিন্দু। মুহাম্মাদের আত্মার প্রথম প্রকাশ ছিল প্রথম মানব আদম। সর্বশেষ এবং সবচেয়ে নিখুঁত ছিলেন মুহাম্মাদ নিজেই।
ইসলামের রহস্যবাদী শাখা সুফিবাদে আধ্যাত্মিক পরিবাহীর দুইটি ধারা রয়েছে:
ইবনে আরাবী তার "খাতিমুল আউলিয়া এবং পশ্চিমের সূর্য সম্পর্কিত আশ্চর্যজনক ফিনিক্স" () গ্রন্থে ব্যাখ্যা করেছেন যে খাতিমুল আউলিয়ার নাম আবদুল্লাহ, যিনি একজন তুচ্ছ আজমি। ইবনে আরাবী উল্লেখযোগ্যভাবে কঠিন প্রতীকী ভাষা ব্যবহার করে খাতিমুল আউলিয়াকে বিশদভাবে বর্ণনা করেছেন।
একইভাবে শরফুদ্দিন আদ-দাগিস্তানি মাওলানা শায়খ নাজিম এবং আদনান কাব্বানি ব্যাখ্যা করেন যে সিদ্দিকী বা নকশবন্দী তরিকার আউলিয়াদের সীল হল আবদুল্লাহ আদ-দাগিস্তানি।
আব্দুল বারী আতওয়ান

আব্দিল বারী আতওয়ান ( ; জন্ম : ১৭ ফেব্রু., ১৯৫০) হলেন ফিলিস্তিনি বংশোদ্ভূত একজন ব্রিটিশ লেখক ও সাংবাদিক। তিনি "রাই আল-ইয়ুমের" প্রধান সম্পাদক, যা আররবিশ্বে বহুল প্রচলিত একটি ডিজিটাল সংবাদ ও মতামত ওয়েবসাইট। তিনি লন্ডনভিত্তিক সর্ব-আরববাদীয় সংবাদপত্র আল-কুদস আল-আরাবির প্রধান সম্পাদক ছিলেন। ১৯৮৯ সালে পত্রিকাটি প্রতিষ্ঠিত হওয়ার পর থেকে ২০১৩ সালের জুলাই পর্যন্ত তিনি সম্পাদনার দায়িত্ব পালন করেন।
আব্দুল বারি আতওয়ান ১৯৫০ সালের ১৭ ফেব্রুয়ারি গাজা উপত্যকার ফিলিস্তিনি শরণার্থী শিবির যেরুল-বালাতে জন্মগ্রহণ করেন। তার বাবা-মা জিলফা ও মুহাম্মদ আতওয়ান ইসদুদে থাকতেন। তিনি তাদের ১১ সন্তানের একজন ছিলেন। ক্যাম্পে তার প্রাথমিক বিদ্যালয়ের শিক্ষা লাভের পর, তার স্কুলে পড়া শুরু হয় প্রথমে 1967 সালে জর্ডানে এবং তারপর মিশরের কায়রোতে ।
১৯৭০ সালে, তিনি কায়রো বিশ্ববিদ্যালয়ে প্রবেশ করেন যেখানে তিনি সাংবাদিকতা অধ্যয়ন করেন এবং ইংরেজি- আরবি অনুবাদে ডিপ্লোমা লাভ করেন। তার স্নাতক হওয়ার পর, তিনি সাংবাদিকতায় কর্মজীবন শুরু করেন, প্রথমে লিবিয়ার "আল বালাঘ" পত্রিকার সাথে, তারপর সৌদি আরবের "আল মদিনার" সাথে। ১৯৭৮ সালে, তিনি লন্ডনে চলে যান, যেখানে তিনি তখন থেকে বসবাস করছেন এবং সৌদি মালিকানাধীন আন্তর্জাতিক দৈনিক "আশরক আল-আওসাতের" সাথে চাকরি গ্রহণ করেন। ১৯৮০ সালে, তিনি "আল মদিনার" লন্ডন অফিস স্থাপন করেন এবং ১৯৮৪ সালে "আশরক আল-আওসাতে" ফিরে আসেন।
১৯৮৯ সালে, "আল-কুদস আল-আরাবি" প্রবাসী ফিলিস্তিনিদের দ্বারা প্রতিষ্ঠিত হয়েছিল এবং আতওয়ানকে সম্পাদক-ইন-চিফ হিসাবে চাকরির প্রস্তাব দেওয়া হয়েছিল, যা তিনি ২০১৩ পর্যন্ত অধিষ্ঠিত ছিলেন কাগজটি তার আরব জাতীয়তাবাদ এবং ফিলিস্তিনি কারণের সমর্থনের জন্য পরিচিত। কাগজটি তাদের স্বৈরাচারী শাসন এবং ইসরায়েল ও মার্কিন যুক্তরাষ্ট্রের প্রতি অত্যধিক সম্মান প্রদর্শনের জন্য সোচ্চার সমালোচনার জন্য এটিকে বেশ কয়েকটি আরব দেশে বারবার নিষিদ্ধ এবং সেন্সর করা হয়েছে। "আল-কুদস আল-আরাবির" সম্পাদক হিসাবে, আতওয়ান একজন জনসাধারণের ব্যক্তিত্ব হয়ে ওঠেন; তিনি বিবিসি ওয়ার্ল্ড, স্কাই নিউজ, আল জাজিরা ইংলিশ এবং সিএনএন ওয়ার্ল্ডে "ডেটলাইন লন্ডনের" নিয়মিত অতিথি এবং সেইসাথে বেশ কিছু আরবি ভাষার নেটওয়ার্কে। তিনি "দ্য গার্ডিয়ান", "দ্য মেইল অন সানডে" এবং "দ্য হেরাল্ড" (গ্লাসগো) সহ ব্রিটিশ সংবাদপত্রগুলিতে নিবন্ধ অবদান রেখেছেন। তিনি "গালফ নিউজের" একজন কলামিস্ট।
তিনি চারটি বই লিখেছেন। "ইসলামিক স্টেট: দ্য ডিজিটাল খিলাফত" ২০১৫ সালে সাকি বুকস এবং ইউনিভার্সিটি অফ ক্যালিফোর্নিয়া প্রেস দ্বারা প্রকাশিত হয়েছিল। আতওয়ান বেশ কয়েকটি একাডেমিক এবং বিশেষজ্ঞ বই এবং জার্নালে অধ্যায় এবং প্রবন্ধও অবদান রেখেছেন। তিনি এডিনবার্গ ফেস্টিভ্যাল এবং হার্ভার্ড বিশ্ববিদ্যালয় সহ আন্তর্জাতিকভাবে নিয়মিত বক্তৃতা ও বক্তৃতা দেন।
হিকমাত

হিকমাত বা হিকমত বা হেকমত, , "", আক্ষরিক অর্থে প্রজ্ঞা, দর্শন; যুক্তি, অন্তর্নিহিত কারণ) হল ইসলামি দর্শন ও আইনের একটি ধারণা। অর্জিত গ্রন্থগত জ্ঞান , অভিজ্ঞতা, বাস্তবজ্ঞান, সাধারণ জ্ঞান ও গভীর চিন্তার সমন্নয় ঘটিয়ে বাস্তব জীবনে প্রয়োগ ও ব্যবহারের ক্ষমতা হচ্ছে প্রজ্ঞা। গভীর অন্তর্দৃষ্টি, বিচক্ষণতা, বুদ্ধিমত্তার সমষ্টিও হিকমাহ।
দার্শনিক মোল্লা সদরা হিকমাত-কে "সত্তার সারমর্মকে তারা যেমন আছে তা জানতে চাওয়া" বা "মানুষের বস্তুনিষ্ঠ জগতের সাথে সঙ্গতিপূর্ণ একটি বুদ্ধিগত জগতে পরিণত হওয়া" হিসাবে সংজ্ঞায়িত করেছেন।। বিভিন্ন ইসলামিক ভাষ্য হিকমাত-কে "বিজ্ঞানের সর্বোত্তম উপায়ে সর্বোত্তম জিনিসগুলি জানা ...", অভিজ্ঞতা, "বিচারে ন্যায়বিচার" ব্যবহার করে, "বিষয়ের বাস্তবতা সম্পর্কে জ্ঞান" হিসাবে বর্ণনা করে। "যা অজ্ঞতাকে বাধা দেয়," "জিনিসকে তাদের যথাযথ স্থানে রাখা, তাদের যথাযথ মর্যাদায় সমাসীন করা" ইত্যাদি ইবনুল কাইয়্যিমের মতে, হিকমাহ-এর তিনটি স্তরের মধ্যে সর্বোচ্চ এবং একচেটিয়া স্তরটি "বাকী উম্মাহর উপর সাহাবীদের জন্য সংরক্ষিত, এবং এটি [ইসলামী] পণ্ডিতরা সর্বোচ্চ স্তরে পৌঁছাতে পারে।" 
"ফিকাহ" (ইসলামী আইনশাস্ত্র) এর একটি পরিভাষা হিসাবে, তাকি উসমানি এটিকে "[ইসলামী] আইন প্রণয়ন করার সময় আইন প্রণয়নকারীর বিবেচনায় নেওয়া প্রজ্ঞা এবং দর্শন বা [আইনের] প্রয়োগকারী দ্বারা আকৃষ্ট করার উদ্দেশ্যে করা সুবিধা" হিসাবে বর্ণনা করেন। ডাঃ দিপারতুয়া এটাকে "উদ্দেশ্য ও প্রজ্ঞা" অভিধায় "শরিয়াহ দ্বারা নির্ধারিত" বলে অভিহিত করেছেন। 
উসমানি ট্রাফিক লাইটের কথা উল্লেখে করে ধর্মনিরপেক্ষ আইনের উদাহরণ দিয়েছেন- যেখানে "ইল্লাত" ( "ফিকহের" আরেকটি পরিভাষা যার অর্থ "একটি লেনদেনের মৌলিক বৈশিষ্ট্য যা প্রাসঙ্গিক আইন প্রয়োগ করে") হল লাল আলোতে থামার আনুগত্য, আর "হিকমাহ" হল ট্রাফিক নিরাপত্তা- যানবাহন এবং পথচারীদের সংঘর্ষ এড়ানো। 
মোল্লা সাদ্রার মতে 
বিভিন্ন ইসলামিক পণ্ডিত ও গবেষক এটিকে বিভিন্ন ভাবে ব্যাখ্যা দিয়েছেন। ইবনে মানদুর এর লিসেন আল আরব বইটিতে বলা হয়েছে 
আবার, ইবনে ফারিস এর মতে হিকমাহ হচ্ছে:
পাকিস্তানি বিচারক ও ইসলামিক পণ্ডিত মুহাম্মাদ ত্বকি উসমানীর মতে হিকমাহ হচ্ছে ডক্টর দিপারতুয়ারের মতে- 
ইবনে আল-কাইয়ূম এর মতে "হিকমাহ এর সর্বোচ্চ স্তরে উপনীত হতে পেরেছিলেন রসূলের সাহাবারা এবং এটিই হচ্ছে ইসলামি পণ্ডিতদের জন্য জ্ঞানের বা পান্ডিত্যের সর্বোচ্চ স্তর ।" 
হিকমাহ হচ্ছে মহান আল্লাহর একটি গুণ। তিনি ‘ الحكيم (আল-হাকিম)' অর্থ প্রজ্ঞাময়।
সূরা লোকমানে বলা হয়েছে:
সূরা আল-বাকারাহে বলা হয়েছে:
অগ্রণী এসএমই ফাইন্যান্সিং কোম্পানি লিমিটেড

অগ্রণী এসএমই ফাইন্যান্সিং কোম্পানি লিমিটেড বাংলাদেশের একটি ব্যাংক বহির্ভূত আর্থিক সেবাদানকারী কোম্পানি। এটি ২৭ অক্টোবর, ২০১০ সালে অগ্রণী ব্যাংক লিমিটেডের সহযোগী প্রতিষ্ঠান হিসেবে পাবলিক লিমিটেড কোম্পানি (পিএলসি) আকারে প্রতিষ্ঠা পায়। প্রতিষ্ঠানটির প্রধান কার্যালয় ঢাকার দিলকুশায় অবস্থিত।
অগ্রণী এসএমই ফাইন্যান্সিং কোম্পানি লিমিটেড একটি ব্যাংক বহির্ভূত আর্থিক সেবাদানকারী কোম্পানি। নরওয়ে সরকার ও অগ্রণী ব্যাংক লিমিটেডের অর্থায়নে "ক্ষুদ্র ও মাঝারি শিল্প ফাউন্ডেশন"-এর একটি প্রকল্পের উপর ভিত্তি করে এ কোম্পানিটি গড়ে উঠে। পরবর্তীতে অর্থ মন্ত্রণালয়ের আর্থিক প্রতিষ্ঠান বিভাগ এবং অগ্রণী ব্যাংক লিমিটেডের পরিচালনা পর্ষদের সাথে ২৭ ডিসেম্বর, ২০১১-এ একটি চুক্তি স্বাক্ষর করে। অবশ্য ২০১১ সালের ৩১ ডিসেম্বরের আগে এটি অগ্রণী ব্যাংকের ছত্রছায়ায় ছিলো। পরবর্তীতে "ক্ষুদ্র ও মাঝারি শিল্প" প্রজেক্টের আওতায় এ সংস্থাটি প্রায় ১১১ কোটি টাকা ঋণ প্রদান করে। "কোম্পানি আইন, ১৯৯৪" এর উপর ভিত্তি করে এ প্রতিষ্ঠানটি প্রতিষ্ঠিত হয়েছে।
প্রতিষ্ঠানটি ৫ সদস্যের একটি পরিচালনা পর্ষদ দ্বারা পরিচালিত হয়। এছাড়াও একটি নির্বাহী কমিটি, একটি অডিট কমিটি এবং একটি ব্যবস্থাপনা কমিটি দৈনন্দিন কার্যক্রম পরিচলনায় নিয়োজিত রয়েছে। পরিচালনা পর্ষদের বর্তমান চেয়ারম্যান মোঃ মুর্শেদুল কবীর এবং প্রধান নির্বাহী কর্মকর্তা মোঃ রফিকুল ইসলাম।
এ সংস্থাটির অধীনে ৫৪টি শাখা কার্যালয় আছে।
বাংলাদেশ ব্যাংক কর্তৃক "সম্মাননা স্মারক" প্রদান।
ন্যাশনাল ফরেনসিক ডিএনএ প্রোফাইলিং ল্যাবরেটরি

ন্যাশনাল ফরেনসিক ডিএনএ প্রোফাইলিং ল্যাবরেটরি ডিএনএ ল্যাবরেটরি ব্যবস্থাপনা অধিদপ্তরের অধীনস্থ একটি প্রতিষ্ঠান। মূলত নিখোঁজ ব্যক্তি শনাক্ত, পিতৃত্ব ও মাতৃত্ব নির্ধারণ, অপরাধী শনাক্তে গুরুত্বপূর্ণ ভূমিকা পালন করছে এ প্রতিষ্ঠানটি
১৯৯৭ সালের জুন মাসে মহিলা ও শিশু বিষয়ক মন্ত্রণালয় "নারী নির্যাতন প্রতিরোধকল্পে মাল্টি সেক্টরাল প্রোগ্রাম" প্রকল্প গ্রহণ করে। সে প্রকল্পের প্রথম পর্বে নির্যাতিত নারী ও শিশুদের সহযোগিতার স্বার্থে ঢাকা মেডিকেল কলেজে ন্যাশনাল ফরেনসিক ডিএনএ প্রোফাইলিং ল্যাবরেটরি কার্যক্রম শুরু করে। এর অর্থায়ন ও প্রযুক্তিগত দিক দিয়ে সাহায্য করে ড্যানিশ আন্তর্জাতিক উন্নয়ন সহযোগিতা সংস্থা (ড্যানিডা)। পরবর্তীতে ২০১০ সালে কর্মপরিধি বিস্তৃত করে ল্যাবরেটরিকে নিউক্লিয়ার মেডিসিন ভবনে স্থানান্তর করা হয়। ব্যক্তিবিশেষে নমুনা সংগ্রহ, বিশ্লেষণ, নিয়ন্ত্রণ এসবের অংশ হিসেবে "ডিঅক্সিরাইবোনিউক্লিক এসিড (ডিএনএ) আইন, ২০১৪" জারি করে সরকার। সে আইনের বলে ৯ আগস্ট, ২০২০ এ "ডিএনএ ল্যাবরেটরি ব্যবস্থাপনা অধিদপ্তর" গঠিত হয়।সম্প্রতি এ ল্যাবরেটরিকে ৮ জানুয়ারি, ২০২৩-এ ডিএনএ ল্যাবরেটরি ব্যবস্থাপনা অধিদপ্তরের অধীনে আনা হয়।
ব্যবস্থাপনার কার্যক্রম পরিচালনার জন্য ১০ সদস্যের একটি পরিচালনা পর্ষদ গঠন করা হয়। তাঁরা হলেন:
আবু লুবাবাহ আল-আনসারি রা.

আবু লুবাবা বিন আব্দুল মুনজির একজন আনসার সাহাবি ছিলেন আউস গোত্রের বনি উমাইয়া বিন জায়েদ থেকে । নবি মুহাম্মদ স. তাকে বদর ও সুওয়াইকের যুদ্ধে মদীনার খলিফা হিসেবে নিযুক্ত করেছিলেন এবং প্রত্যক্ষদর্শীরা তার সাথে সাক্ষী দিয়েছিলেন। কেউ কেউ বলেছেন, তিনি তাবুক যুদ্ধে পিছে পড়ে যাওয়ায় লজ্জিত হয়েছিলেন এবং তিনি নিজেকে মসজিদে নববির খুঁটির সাথে কয়েকদিন বেঁধে রেখেছিলেন নবি মুহাম্মদ স.নিজ হাতে তার বাঁধন খুলে না দেয়া পর্যন্ত। আর আলী বিন আবি তালিবের খিলাফতে আবু লুবাবা মারা যান।
 ইতিহাসবিদগণ ও পন্ডিতগণ আবু লুবাবা'র নামে ভিন্নমত পোষণ করেছেন। তাকে রিফাহ বিন আব্দুল মুনজিরের সাথে বিভ্রান্ত করেছেন। তাই ইবনে ইসহাক, আহমদ বিন হাম্বল, ইয়াহয়া বিন মুইন, আবু জারাহ আর-রাজি, মুসলিম বিন হাজ্জাজ বলেছেন যে, আবু লুবাবাহ হলেন রিফাহ। মুসা বিন উকবা, ইবনে হিশাম, খলিফা বিন খয়্যাত, ইবনে হিশাম আজ-জুহরি বলেছেন, তার নাম বাশির। যারা দাবি করেন যে, তিনি রিফাহ ছিলেন তাদের কথা হল, যারা দ্বিতীয় আকাবার বাইয়াত প্রত্যক্ষ করেছিলেন তিনি তাদের মধ্যে হতে একজন ছিলেন। আর কেউ কেউ বলেছেন যে, তিনি বারো জন অধিনায়কের একজন ছিলেন।
অতঃপর আবু লুবাবাহ নবি মুহাম্মদ স. এর সাথে তার বিজয়ের সাক্ষ্য দিয়েছিলেন। কেউ কেউ বলেছেন যে, তিনি তাবুকের যুদ্ধে পিছে পড়ে গিয়েছিলেন এবং এতে লজ্জিত হয়েছিলেন। তাই তিনি নিজেকে মসজিদে নববির খুঁটির সাথে কয়েকদিন বেঁধে রেখেছিলেন নবি মুহাম্মদ স. নিজ হাতে তার বাঁধন খুলে না করে দেয়া অব্দি। বিজয়ের দিনে আবু লুবাবাহ বনি আমর বিন আওফ গোত্রের পতাকা বহনকারী ছিলেন।
আবু লুবাবাহ বিন আব্দুল মুনজির আলি বিন আবি তালিবের খিলাফতে মৃত্যুবরণ করেন। কেউ কেউ বলেছেন, ৫০ হিজরির পর মৃত্যুবরণ করেছেন। আবু লুবাবাহর স্থলাভিষিক্ত হয়েছিল তার ছেড়ে যাওয়া সন্তান, তার মা জয়নাব বিনতে খুজাম বিন খালিদ আল-আউসিয়া, লুবাবাহ, যাকে জায়েদ বিন খাত্তাব বিয়ে করেছিলেন এবং তার মা নুসায়বাহ বিনতে ফুজালা বিন নুমান আল- আউসিয়া। 
রসুল স. এর মৃত্যুর পর তিনি খালেদ বিন ওয়ালিদের সেনাবাহিনীতে যোগদান করেছিলেন এবং মুসাইলিমার সাথে যুদ্ধ করার জন্য ইয়ামামায় ধর্মত্যাগের যুদ্ধে যান। তারপর ইরাক, সিরিয়া, ফিলিস্তিন, মিশর, দামেস্কর বিজয় এবং ইয়ারমুক যুদ্ধে অংশগ্রহণ করেছিলেন। অতঃপর তিনি ওসমান বিন আফফানের খিলাফতে আফ্রিকায় (বর্তমানে তিউনিসিয়া ) আসেন এবং ইমাম আলি বিন আবি তালিবের শাসনামলে প্রায় ৮০ বছর বয়সে ম্যারেথ অঞ্চলের পাশে ওয়াদি আল-গিরান নামক স্থানে ইন্তেকাল না করা পর্যন্ত সেখানেই ছিলেন।আর তার মৃতদেহ কাবেস শহরের আবি লাবাবা পাহাড়ে স্থানান্তরিত করা হয়, যেখানে তার বর্তমান স্থান অবস্থিত।
মোহ

মোহ () হলো সংস্কৃত শব্দ যার অর্থ মায়া বা বিভ্রম। এটি হিন্দু ও বৌদ্ধ ধর্মের অজ্ঞতার ধারণা যা সত্যের উপলব্ধিকে বাধা দেয়। 
যোগ দর্শন এবং হঠযোগ প্রদীপিকা মোহকে বিভ্রম হিসাবে বর্ণনা করা হয়েছে যা মনকে মেঘ করে দেয়। এটাকে মিথ্যা সাক্ষ্য দেওয়ার অন্যতম কারণ হিসেবে উল্লেখ করা হয়েছে। এটি ষড়রিপুর মধ্যে একটি।
মনুস্মৃতির মতো ধর্মশাস্ত্র সাহিত্যে শব্দটি ব্যবহৃত হয়। বিষ্ণুপুরাণ অনুসারে মোহ বলতে "মূর্খতা" বোঝায় এবং মানসিক ধরনের আধ্যাত্মিক ব্যথার একটি প্রকারের প্রতিনিধিত্ব করে। তদনুসারে, "জ্ঞানী ব্যক্তি তিন প্রকার জাগতিক যন্ত্রণা, বা মানসিক ও শারীরিক দুঃখ এবং অনুরূপ অনুসন্ধান করে এবং প্রকৃত জ্ঞান অর্জন করে এবং মানব বস্তু থেকে বিচ্ছিন্নতা অর্জন করে, চূড়ান্ত বিলুপ্তি লাভ করে। সৌরপুরাণ অনুসারে মোহ পাঁচটি অবিদ্যার মধ্যে একটিকে বোঝায়। 
মোহ "বিভ্রান্তকারী শত্রুদের" বোঝায় এবং কাক্ষপুততন্ত্র অনুসারে, বিভিন্ন সিদ্ধি এর একটিকে প্রতিনিধিত্ব করে। কুব্জিকমত-তন্ত্র অনুসারে মোহ বহ্নির দেহ থেকে জন্মগ্রহণকারী আটটি মাতৃগুলির মধ্যে তৃতীয়। মোহ সহ এই আটটি উপ-প্রকাশ মানসিক স্বভাব বা আবেগের প্রতীক এবং মুক্ত জ্ঞান অর্জনে বাধা হিসাবে বিবেচিত হয়। তাদের সভাপতিত্ব করেন ভৈরব উন্মত্ত।
সঙ্গীতা বাসফোর

সঙ্গীতা বাসফোর (জন্ম ১২ই জুলাই ১৯৯৬) হলেন একজন ভারতীয় মহিলা আন্তর্জাতিক ফুটবলার। তিনি ভারতীয় মহিলা জাতীয় ফুটবল দলের একজন সদস্য। তিনি ভারতীয় মহিলা লিগে বর্তমানে এসএসবি মহিলা এফসিতে খেলেন। তিনি মূলত মিডফিল্ডার অবস্থানে খেলেন।
রাইজিং স্টুডেন্ট ক্লাবে যাওয়ার আগে সঙ্গীতা পশ্চিমবঙ্গ রাজ্য দলের হয়ে খেলেছিলেন।
২০১৬ সালে, ওড়িশা ভিত্তিক ইন্ডিয়ান উইমেনস লিগের একটি দল রাইজিং স্টুডেন্ট ক্লাবের জন্য সঙ্গীতা স্বাক্ষর করেন।
২০১৮ সালে, সঙ্গীতা এসএসবি উইমেনস এফসি-তে স্বাক্ষর করেন। ২০১৮-১৯ ইন্ডিয়ান উইমেনস লিগে, এসএসবি উইমেনস সেমি-ফাইনালের জন্য যোগ্যতা অর্জন করেছিল হ্যান্স উইমেন এফসিকে ২-০ গোলে হারানোর মাধ্যমে, সঙ্গীতা একটি দুর্দান্ত গোল করেছিলেন। এরপর সেমিফাইনালে সেতু এফসি- এর কাছে ৮-১ গোলের বড় ব্যবধানে হেরে যান তাঁরা। সঙ্গীতা এই মরশুমের শেষে ৩টি গোল করেন।
সঙ্গীতা ১৭ বছর বয়সে ভারতের জাতীয় মহিলা অনুর্ধ্ব ১৯ দলের জন্য নির্বাচিত হন। ২০১৬ সালের গ্রীষ্মকালীন অলিম্পিক টুর্নামেন্টের জন্য ১৯ বছর বয়সী সঙ্গীতাকে ভারতীয় জাতীয় দলে ডাকা হয়েছিল। সঙ্গীতা ২০১৯ সালের সাফ মহিলা চ্যাম্পিয়নশিপে তাঁদের গ্রুপ পর্বের ম্যাচে শ্রীলঙ্কার বিরুদ্ধে তাঁর প্রথম আন্তর্জাতিক গোলটি করেছিলেন, খেলাটি ২০১৯ সালের ১৭ই মার্চ তারিখে অনুষ্ঠিত হয়েছিল। সঙ্গীতা ২০১৯ তুর্কি মহিলা কাপে উজবেকিস্তানের বিরুদ্ধে জাতীয় দলের অধিনায়কও ছিলেন। এই খেলাটি তাঁরা ০-১ ফলাফলে হেরে গিয়েছিলেন।
ভারত
রাইজিং স্টুডেন্টস ক্লাব
এসএসবি মহিলা
বাজিদোর কাহোত

বাজিদোর কাহোত হল ইন্দোনেশিয়ার একটি সুদানিজ নৃত্য যা কেতুক তিলু ও জাইপোংগান নৃত্যের অংগ সঞ্চালনাকে একত্রিত করে রচিত। বাজিদোর কাহোত নৃত্যের একটি আলাদা বৈশিষ্ট্য আছে। বাজিদোর কাহোত নাচে জাইপোংগান ও ট্যাপ তিলু নৃত্যের মতো কাঁধের নড়াচড়া অন্তর্ভুক্ত নেই। বাজিদোর কাহোত নাচে নিতম্ব, বাহু, কাঁধ, মাথা এবং হাতের গতিশীল নড়াচড়া বা অঙ্গ সঞ্চালনা আছে। এই নৃত্যের মধ্যে বিভিন্ন পদ সঞ্চালনাও যুক্ত রয়েছে। নর্তকরা সাধারণ সুদানিজ কেবায়া পরেন। প্রত্যেক শিল্পীর দৈহিক গড়নের সাথে মানানসই করে কেবায়া তৈরি করা হয় এবং পরিবেশনকারীদের পরিধেয় জামাকাপড় উজ্জ্বল রঙের হয়। অতিরিক্ত আনুষাঙ্গিক পোশাক হিসাবে গলার স্কার্ফ পরা হয় এবং আনুষাঙ্গিক বস্তু হিসাবে শিল্পীর হাতে একটি হাতপাখা থাকে। নৃত্যশিল্পীরা সুদৃশ্য অঙ্গ সঞ্চালনার মাধ্যমে বিভিন্ন আকার সমূহ তৈরি করে ও নৃত্য পরিবেশন করে। বাজিদোর কাহোতের প্রতিটি নৃত্য পরিবেশনায় প্রচলিতভাবে একটি সাধারণ ড্রাম বা ঢোলক বাজানো হয় যা পাসুন্দনের ভূমি থেকে আনা হয়। এছাড়াও, নাচের সময় বালিনিজ গামেলান সঙ্গীত গাওয়া হয়। বাজিদোর কাহোত নৃত্যটি প্রধানত তরুণ মহিলাদের দ্বারা সঞ্চালিত ও পরিবেশিত হয়। নৃত্য পরিবেশনায় সাধারণত চার থেকে আটজন নৃত্যশিল্পী অংশগ্রহণ করেন।
বাজিদোর কাহোত নৃত্যশৈলীর উৎপত্তির ইতিহাস খুব একটা পুরানো নয়। সম্ভবত ২০০০ সালের দিকে এই নৃত্যশৈলীর উদ্ভব হয়। আনুমানিক সেইসময় থেকেই ইন্দোনেশিয়াতে এই নৃত্যের পরিবেশনা ও প্রচার শুরু হয়।
মাৎসর্য

মাৎসর্য () সংস্কৃত শব্দ, যার অর্থ হিংসা বা ঈর্ষা। এটিকে সংজ্ঞায়িত করা হয় নিজের সম্পত্তি এবং অন্যান্য বস্তুগত বস্তু উপভোগ করতে অক্ষম, সেগুলিকে আঁকড়ে থাকা এবং তাদের সাথে অংশ নিতে বা অন্যদের সাথে ভাগ করতে অনিচ্ছুক হওয়া। মাৎসর্য ষড়রিপুগুলোর মধ্যে একটি।
বিষ্ণুপুরাণ অনুসারে, মাৎসর্য বলতে হিংসা বোঝায় এবং মানসিক প্রকারের আধ্যাত্মিক ব্যথার একটি প্রকারের প্রতিনিধিত্ব করে। তদনুসারে, "জ্ঞানী ব্যক্তি তিন প্রকারের জাগতিক যন্ত্রণা, বা মানসিক ও শারীরিক দুঃখ এবং অনুরূপ অনুসন্ধান করে এবং প্রকৃত জ্ঞান অর্জন করে এবং মানব বস্তু থেকে বিচ্ছিন্নতা অর্জন করে, চূড়ান্ত বিলুপ্তি লাভ করে। অষ্টঙ্গহর্মদায়সংহিতার ৪.২৫ শ্লোক অনুসারে, মাৎসর্য বলতে বোঝায় "হিংসার প্ররোচনা"।
ইগর করোনাদো

ইগর কাইকে করোনাদো (; জন্ম: ১৮ আগস্ট ১৯৯২; ইগর করোনাদো নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে সৌদি আরবের পেশাদার ফুটবল লিগের শীর্ষ স্তর সৌদি পেশাদার লিগের ক্লাব আল ইত্তিহাদের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় অথবা বাম পার্শ্বীয় মধ্যমাঠের খেলোয়াড় হিসেবে খেলেন।
ইগর কাইকে করোনাদো ১৯৯২ সালের ১৮ই আগস্ট তারিখে ব্রাজিলের লোন্দ্রিনায় জন্মগ্রহণ করেছেন এবং সেখানেই তার শৈশব অতিবাহিত করেছেন।
মাওলিদ আল-বারজানজি

মাওলিদ আল-বারজানজি ( ) হলো জাফর ইবন্ হাসান আল-বারজানজি কর্তৃক ইসলামের নবি মুহাম্মদের প্রশংসায় লেখা একটি জনপ্রিয় বই। বইটির সম্পূর্ণ শিরোনাম হলো - "ইকদুল জাওহার ফি মাওলিদিন নাবিয়্যিল আজহার" (عقد الْجَوهر في مَولِد الْنَبِي الْأزهَر;)। এটি আরবি আঞ্চলিক ভাষায় লেখা।
গ্রন্থটি বিশ্বজুড়ে সুন্নি মুসলমানদের দ্বারা ব্যাপকভাবে পড়া হয়। এর মধ্যে উল্লেখযোগ্য যেমন - দক্ষিণ পূর্ব এশিয়া, পূর্ব আফ্রিকা এবং দক্ষিণ আফ্রিকায়। বারজানজি শব্দটি "মওলিদ" শব্দের সমার্থক, যা ইসলামের নবি মুহাম্মাদের স্মরণে নিবেদিত। এটিতে তার সম্পর্কে ধারণা এবং জন্ম-বৃত্তান্ত, তার জীবনের অলৌকিক উল্লেখযোগ্য ঘটনাবলি এবং স্বভাব চরিত্র সম্পর্কে কাব্যিক বর্ণনায় উপস্থাপন করা হয়েছে।
মুহাম্মাদের জন্মের স্মরণে রচনাটির একটি কেন্দ্রীয় অবস্থান রয়েছে যা হিজরি মাস রবিউল আউয়াল এর ১২ তম দিনে হয়েছিল।
লেখকের বংশধর, জাফর ইবনে ইসমাঈল আল-বারজানজি (মৃত্যু ১৩১৭ হি / ১৮৯৯ খ্রিস্টাব্দ) এর মতো পণ্ডিতরা রচনাটির উপর মন্তব্য করেছেন। অন্যান্য বিশিষ্ট ভাষ্যকাররা হলেন মুহাম্মাদ 'উলেশ (মৃত্যু ১২৯৯ হি/১৮৮১ খ্রিস্টাব্দ), মিশরের মালিকদের সর্বোচ্চ বিচারিক কর্তৃপক্ষ (মুফতি) এবং সুন্দানি পণ্ডিত, মুহাম্মদ নাওয়াভি আল-বানতানি (মৃত্যু ১৩১৬ হি/১৮৯৮ সিই), যিনি শাফেয়ী আইনবিদ ও সুফি ছিলেন এবং মক্কায় বসতি স্থাপন করেন। নিম্নে গ্রন্থটির কয়েকটি ব্যাখ্যা-রচনার শিরোনাম উল্লেখ করা হলো :
বিশ্বজুড়ে নবি মুহাম্মাদের স্মরণে মা'ওলিদে-এর সমাবেশে পঠিত জনপ্রিয় সেই অন্তিমি নিম্নরুপ :
عَطِّرِ ٱللّٰهُمَّ قَبْرَہُ ٱلْكَرِيمْ ، بِعَرْفٍ شَذِيٍّ مِنْ صَلاَةٍ وَتَسْلِيْم
ٱللّٰهُمَّ صَلِّ وَسَلِّمْ وَبَارِكْ عَلَيْهِ وَعَلَى آلِهِ
"'আততির আল্লাহুম্মা কাবরাহুল কারীম/বি-আরফিন শাজিয়্যিন মিন সালাতিন ওয়া-তাসলিম" "আল্লাহুম্মা সাল্লি ওয়া-সাল্লিম ওয়া-বারিক আলাইহি ওয়া-আলা আলিহি ।"
মাওলিদ আল-বারজানজির বিষয়বস্তু নিম্নরূপ (যা ইংরেজিতে অনূদিত বই থেকে নেওয়া) :
আব্দুল করিম মাগরাবি

আব্দুল করিম আলি মাগরাবি (, ; জন্ম: ৭ এপ্রিল ২০০২; আব্দুল করিম মাগরাবি নামে সুপরিচিত) হলেন একজন সৌদি পেশাদার ফুটবল খেলোয়াড়। তিনি বর্তমানে সৌদি আরবের পেশাদার ফুটবল লিগের শীর্ষ স্তর সৌদি পেশাদার লিগের ক্লাব আল ইত্তিহাদের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেলেন।
আব্দুল করিম আলি মাগরাবি ২০০২ সালের ৭ই এপ্রিল তারিখে সৌদি আরবে জন্মগ্রহণ করেছেন এবং সেখানেই তার শৈশব অতিবাহিত করেছেন।
কাশফ আল-জুনুন

কাশফ আল-জুনুন হলো কাতিপ চেলেবি, বা হাজি খলিফা নামক বিখ্যাত ইতিহাসবিদের লেখা একটি প্রসিদ্ধ গ্রন্থ। গ্রন্থটির পূর্ণ শিরোনাম হল: কাশফ আল-জুনুন আন আসামি আল-কুতুব ওয়াল ফুনুন । আরবি ভাষায় লেখা বই ও বিজ্ঞানের গ্রন্থপঞ্জির এই বিশ্বকোষটি ১৬ তম উসমানীয় ঐতিহাসিক তাসকোপ্রুজাদে কর্তৃক "মিফতাহ আল-সাদা ওয়া-মিসবাহু আল-সিয়াদাহ" এর উপর ভিত্তি করে তৈরি করা হয়েছিল।
তবে "কাশফ" উল্লেখযোগ্যভাবে এর কলেবর বৃদ্ধি করেছে। প্রায় ১৫,০০০টি বইয়ের শিরোনাম তালিকাভুক্ত করেছে; ৯,৫০০ লেখকের নাম এবং ৩০০টি বিজ্ঞান ও কলা অন্তর্ভুক্ত করেছে। কাজটিকে উসমানীয় ইতিহাস রচনার একটি উল্লেখযোগ্য উদাহরণ এবং উল্লেখযোগ্য অবদান হিসেবে দেখা হয়।
১৬৩৩ সালে পঁচিশ বছর বয়সে আলেপ্পোতে থাকাকালীন সময়ে সেলিবি এটি সংকলন ও রচনা শুরু করেছিলেন। ১৬৫২ সালে এর প্রণয়ন কাজটি শেষ হওয়া পর্যন্ত পরবর্তী বিশ বছর ধরে তাকে এই রচনার প্রতি মনোনিবেশ রেখেছিল। এর একটি বিবরণ তার বহুল পঠিত আরেকটি বই "মিজান আল-হক"-এ উল্লেখ রয়েছে যেখানে তিনি লিখেছেন:
"আলেপ্পোতে থাকার সময় আমি বই ঘাঁটার জন্য বইয়ের দোকান ঘুরে দেখতাম। তারপর যখন আমি ইস্তাম্বুলে ফিরে আসি এবং কিছু অর্থ আমার হাতে আসে, তখন আমি বই এবং চিঠিপত্র সংগ্রহ করতে শুরু করি। ১৬৩৮ সালে আমার একজন আত্মীয় মারা যান। তিনি আমার জন্য আরও উল্লেখযোগ্য উত্তরাধিকার রেখে যান। আমি আলেপ্পো, ইস্তাম্বুল এবং ওমান সালতানাতের জনসাধারণের ভাণ্ডারে দেখেছি এমন মহান কাজগুলি সংগ্রহ করার জন্য একটি বড় অংশ ব্যয় করা হয়েছিল।"
সেলিবি ১৬৫৭ সালে হঠাৎ মারা যান। তিনি লেখালেখির অনেক কাজ অসমাপ্ত বা খসড়া আকারে রেখে যান।
ফিহি মা ফিহি

ফিহি মা ফিহি (), "It Is What It is" বা "In It What Is In It") হলো ১৩ শতকের ইসলাম ধর্মের বিখ্যাত আধ্যাত্মিক লেখক জালাল উদ্দিন মুহাম্মদ রুমি'র ফার্সি ভাষায় লেখা একটি গদ্য রচনা। গ্রন্থটিতে ১২টি সংক্ষিপ্ত প্রজ্ঞাপূর্ণ বক্তৃতা রয়েছে।
জে.এম. সাদেঘির মতে ১৩১৬ সালের একটি অনুলিপিতে "ফিহি মা ফিহি" শিরোনামটি উপস্থাপিত হয়েছে। ১৩৫০ সালে বইটির আরেকটি অনুলিপিতে এর শিরোনাম "আসরারুল জালালিহ" নামে নীত হয়। রুমি নিজেই "মসনভি-ই মানাভি"-এর পঞ্চম খণ্ডে উল্লেখ করেছেন যে,
যা সম্ভবত এই বইটিকে বোঝায়। ইরানে প্রকাশিত বইটির কপির শিরোনাম "মাঘালাত-ই মওলানা"-টি এই বই অনুসারে রচিত।
বইটির প্রকাশকাল এবং এর রচয়িতা সম্পর্কে খুব বেশি কিছু জানা যায়নি। তবে বইটির সবচেয়ে নির্ভরযোগ্য অনুলিপির সম্পাদক বি. ফোরুজানফার-এর অভিমত থেকে জানা যায় যে, বইটি সম্ভবত রুমির বড় ছেলে সুলতানওয়ালাদ লিখেন। তিনি এর বিষয়বস্তুর অবতারণা করেন তার পিতা মসনভি-ই মা'নাভির বক্তৃতা থেকে, যা নিজের বা অন্যদের নেওয়া পান্ডুলিপি এবং নোটের উপর ভিত্তি করে লেখা।
রুমির সারাংশে, জন বালডক বলেছেন যে, "ফিহি মা ফিহি" ছিল রুমির জীবনের শেষ দিকে লেখা একটি বক্তৃতা। রুমি ১২০৭ থেকে ১২৭৩ পর্যন্ত বেঁচে ছিলেন তাই "ফিহি মা ফিহি" সম্ভবত ১২৬০ থেকে ১২৭৩ সালের মধ্যে রুমি নিজেই লিখেন।
"ফিহি মা ফিহি" বইটি তথাকথিত ফার্সি সাহিত্য বিপ্লবের (enghelāb-e adabi) পরে প্রথম ফার্সি গদ্য বইগুলির মধ্যে অন্যতম বই। তাছাড়া, বইটি বিখ্যাত মসনভী বইয়েরও একটি ভূমিকা হয়ে উঠেছে। অধিকন্তু সুফিবাদের আধ্যাত্মিক অনেক ধারণাগুলি এই বইটিতে সহজ সাবলিল ভাষায় বর্ণনা করা হয়েছে।
গ্রন্থটি ১৯৬১ সালে এ. জে আরবারি কর্তৃক Discourses of Rumi  শিরোনামে ইংরেজিতে অনুবাদ করা হয়েছে এবং এতে ৭১টি বক্তৃতা অন্তর্ভুক্ত রয়েছে। এর আরেকটি অনুবাদ ডঃ বাঙ্কি বিহারী কর্তৃক ১৯৯৮ সালে প্রকাশিত হয়। যার শিরোনাম ছিল - Fiha Ma Fiha, Table Talk of Maulani Rumi  ("ফিহা মা ফিহা, টেবিল টক অব মৌলানি রুমি")। এর প্রকাশনা প্রতিষ্ঠান ছিল - ডিকে পাবলিশার্স, নিউ দিল্লি, ISBN 81-7646-029-X। ১৯৯৪ সালে এর আরেকটি ইংরেজি অনুবাদ, ডব্লিউ. এম. থেকস্টুন, জেআর কর্তৃক 'Signs of the Unseen: The Discourses of Jalaluddin Rumi' শিরোনামে প্রকাশিত হয়, যা (পুটনি, ভিটি: থ্রেশহোল্ড বুকস, ১৯৯৪; শামভালা পাবলিকেশন্স 
, ১৯৯৯ দ্বারা পুনঃপ্রকাশিত)।
বামবাঙ্গান কাকিল

বামবাঙ্গান কাকিল ( ) হল একটি ধ্রুপদী নৃত্য-নাট্য শৈলী যা জাভানিজ লোকেদের —বিশেষ করে— সেন্ট্রাল জাভা, ইন্দোনেশিয়ার লোকেদের সাংস্কৃতিক ঐতিহ্যের অংশ। এই নৃত্য-নাটিকা ওয়েয়াং পরিবেশনার মাধ্যমে প্রদর্শিত হয়। এই নৃত্য-নাটিকা "ওয়েয়াং কুলিত" পরিবেশনার একটি বিশেষ অংশের দৃশ্যপট উপস্থাপনা ও সেই দৃশ্যের বিশেষ অঙ্গ সঞ্চালন থেকে অনুপ্ররিত হয়েছে। সেই বিশেষ দৃশ্যটি হল "পেরাং কেমবাং" দৃশ্য। "পেরাং কেমবাং" -এর দৃশ্যে "রাক্ষসের" বিরুদ্ধে "কেশত্রিয়ার" বা ক্ষত্রিয়র যুদ্ধের কথা বর্ণনা করা হয়। কেশত্রিয়া "হল" নরম এবং কোমল চরিত্র, অন্যদিকে "রাক্ষসকে" রুক্ষ এবং হিংস্র চরিত্র হিসাবে বর্ণনা করা হয়।
"রাকাসা" বা "রাক্ষস" ( "কাকিল" ) -এর বিরুদ্ধে "কেশত্রিয়া" ( "বামবাঙ্গান" ) -র যুদ্ধের বর্ণনা বামবাঙ্গান কাকিল নৃত্য-নাট্য -এর মাধ্যমে প্রদর্শিত হয়। 
জাভানিজ সংস্কৃতিতে, কেশত্রিয়া বা "ক্ষত্রিয়কে" সর্বদা এক ভাল ও সজ্জন ব্যক্তি হিসাবে বিবেচনা করা হয়। সে সত্যকে রক্ষা করতে ইচ্ছুক, সে পরোপকারি ও অন্যদের সাহায্য করতে সর্বদা প্রস্তুত। "কেশ্ত্রিয়া বা ক্ষত্রিয়" উপাধি বংশানুক্রমিকভাবে দেওয়া হয়না, উপরন্তু উল্লিখিত গুনাগুন সম্পন্ন যোগ্য ব্যক্তিই এই উপাধির অধিকারী হয়। উদাহরণস্বরূপ, "মহাভারতের" গল্পে, পাণ্ডবের মতো একই পূর্বপুরুষের বংশধর হলেও কৌরবদের চরিত্রে দোষ থাকায় তাদের কেশত্রিয়া উপাধি দেওয়া হয়না।
অন্যদিকে "রাক্ষসদের" রুক্ষ, হিংস্র এবং গতিশীল হিসাবে চিহ্নিত করা হয়।
বামবাঙ্গান কাকিল নৃত্য-নাট্যে, অর্জুনকে "কেশত্রিয়া" হিসাবে চিত্রিত করা হয়, আর "রাক্ষস" হিসাবে চিত্রিত করা হয়। একজন নর্তক ক্ষত্রিয় অর্জুনের চরিত্রে অভিনয় করে আর আরেকজন নর্তক রাক্ষসের চরিত্রে অভিনয় করে নাটিকা পরিবেশন করে।
উইকিপিডিয়া সম্পাদনার জন্য কারাবন্দি ব্যক্তিদের তালিকা

বিশ্বকোষে অবদান রাখার জন্য একাধিক উইকিপিডিয়া সম্পাদককে তাদের সরকার কারাবন্দি করেছে।
মার্ক বার্নস্টেইন (), রুশ উইকিপিডিয়ার একজন বেলারুশিয়ান সম্পাদক, যাকে ২০২২ সালের ইউক্রেনে রাশিয়ান আক্রমণ সম্পর্কে উইকিপিডিয়া নিবন্ধগুলি সম্পাদনা করে রাশিয়ান যুদ্ধ সেন্সরশিপ আইন ২০২২ লঙ্ঘন করার জন্য ১১ মার্চ ২০২২ সালে আটক করে ১৫ দিনের কারাবাস এবং তিন বছরের সীমাবদ্ধ স্বাধীনতার শাস্তি দেওয়া হয়েছিল।
পাভেল পের্নিকাউ () বেলারুশীয় উইকিপিডিয়ার একজন বেলারুশিয়ান সম্পাদক, যাকে বেলারুশের রাজনৈতিক নিপীড়ন সম্পর্কে উইকিপিডিয়াতে দুটি সম্পাদনা সহ "বেলারুশ প্রজাতন্ত্রকে অসম্মানিত" অনলাইন পোস্ট করার জন্য ৭ এপ্রিল ২০২২ সালে একটি পেনাল কলোনীতে দুই বছরের কারাদণ্ড দেওয়া হয়েছিল।
ওসামা খালিদ () আরবি উইকিপিডিয়ার দুইজন পরিচিত সৌদি আরবের প্রশাসকদের একজন, যাকে ২০২০ সালের সেপ্টেম্বরে দেশটির রাজনৈতিক কর্মীদের নিপীড়নের বিষয়ে "সমালোচনামূলক" সম্পাদনা করে "জনমতের পরিবর্তন" এবং "জনসাধারণের নৈতিকতা লঙ্ঘন" করার অভিযোগে পাঁচ বছরের কারাদণ্ডে দণ্ডিত করা হয়েছিল। ডেমোক্রেসি ফর দ্য আরব ওয়ার্ল্ড নাও এবং লেবাননের একটি বেসরকারি সংস্থা এসএমইএক্স-এর মতে, রাজনৈতিক বন্দিদের সাজা দীর্ঘ করার প্রচারণার অংশ হিসাবে ২০২২ সালের সেপ্টেম্বরে খালিদের সাজা বাড়িয়ে ৩২ বছর করা হয়েছিল।
গ্রেপ্তার হওয়া আরেক সৌদি হলেন জিয়াদ আল-সোফিয়ানি () তার বিরুদ্ধেও "দেশে রাজনৈতিক কর্মীদের নিপীড়নের বিষয়ে সমালোচনামূলক" সম্পাদনা করে "জনমতের পরিবর্তন" ও "জনসাধারণের নৈতিকতা লঙ্ঘনের" অভিযোগ আনা হয়েছিল৷ জিয়াদকে ২০২০ সালের সেপ্টেম্বরে আট বছরের কারাদণ্ড দেওয়া হয়।
বাসেল খার্তাবিল উইকিপিডিয়া সহ বেশ কয়েকটি উন্মুক্ত প্রকল্পের অবদানকারী ছিলেন; ২০১২ সালে তার গ্রেপ্তার সম্ভবত তার অনলাইন কার্যকলাপের সাথে সংযুক্ত ছিল। ২০১৫ সালে আদ্রা কারাগারে তার মৃত্যুদণ্ড কার্যকর করা হয়। উইকিমিডিয়া ২০১৭ সালে তার সম্মানে বাসেল খার্তবিল ফ্রি কালচার ফেলোশিপ প্রতিষ্ঠা করে।
বারং নৃত্য

বারং নৃত্য হল বালি, ইন্দোনেশিয়ার ঐতিহ্যবাহী একটি বালি নৃত্য শৈলী। এই নৃত্যটির মাধ্যমে এমন প্রাণীদের পৌরাণিক চিত্রণ প্রদর্শন করা হয় যাদের অতিপ্রাকৃতিক ক্ষমতা রয়েছে এবং সেই ক্ষমতার সাহায্যে তারা মানুষকে রক্ষা করতে পারে। বারং হল আত্মাদের রাজা, ভালো ও সৎ মানুষদের রক্ষক এবং রাংদার শত্রু। রাংদা হল রাক্ষস রাণী এবং বালির পৌরাণিক ঐতিহ্য অনুসারে তিনি সমস্ত আত্মা রক্ষাকারীর মা। বারং নৃত্যর মাধ্যমে ভাল এবং মন্দের মধ্যে চিরন্তন যুদ্ধেকে প্রদর্শিত করে। বারং এবং রাংদার মধ্যে যুদ্ধের কাহিনী এই নৃত্য পরিবেশনার উপজীব্য। 
বারং হল বালির পুরান কথায় বর্ণিত এক প্রকার পৌরাণিক সিংহ, যার নামে বালিতে এই জনপ্রিয় নৃত্যশৈলীর নামকরন হয়েছে। নৃত্যটি গিয়ানিয়ার অঞ্চল থেকে উদ্ভূত হয়েছে। গিয়ানিয়ার উবুদ অঞ্চল পর্যটকদের জন্য বালিনিজ নৃত্য অনুষ্ঠান দেখার জনপ্রিয় স্থান। ক্যালোন আরাং প্রদর্শনীর এক নৃত্যনাট্যে বারং উপস্থিত হয়। বারং রাংদার জাদু ব্যবহার করার প্রক্রিয়া নিয়ন্ত্রন করে ও ভারসাম্য পুনরুদ্ধার করতে তাকে বধ করে। রাংদার বিরুদ্ধে বারং -এর এই সংগ্রাম ঐতিহ্যবাহী বারং নৃত্য পরিবেশনায় চিত্রিত করা হয়, এটি বালিনিজ সংস্কৃতির জনপ্রিয় অংশ। পৌরাণিক প্রাণীটির প্রতিভু হিসাবে এক শিল্পী রাস্তার ধারে ক্যালোন আড়ং নৃত্য পরিবেশনার মাধ্যমে তার উপস্থাপনা শুরু করবে। একজন পুরোহিত তার উপর পবিত্র জল নিক্ষেপ করবেন। শান্তিপূর্ণ পরিবেশে দুটি কৌতুকপূর্ণ বানর বারংকে উত্ত্যক্ত করে ও এই দৃশ্য উপস্থাপনার মাধ্যমে নাচের সূচনা হয়। 
নাচের সমাপ্তি হয় বারং এবং রাংদার মধ্যে চূড়ান্ত লড়াইয়ের মধ্য দিয়ে। রাংদার উপর বারংয়ের বিজয়ের মাধ্যমে এই নৃত্যের পরিসমাপ্তি হয়। দুষ্ট শক্তি পরাজিত হয় ও রাংদা পালিয়ে যায় এবং স্বর্গীয় আদেশ পুনরুদ্ধার হয়।